Nizar Rayan

Profesor Dr Nizar Abdul Kader Mohammed Rayyan Al-Asqalani (; 6 Mac 1959 - 1 Januari 2009) ialah seorang ahli akademik, ilmuwan dan ahli politik Palestin. Beliau ialah profesor syariah Islam di Universiti Islam Gaza.

 Latar belakang 
Nizar dilahirkan pada 6 Mac 1959 di kem pelarian Jabalia, Genting Gaza. Keluarganya berasal dari perkampungan Al-Na'lawani (kini Ni'ilya), utara Gaza dan perkampungan Al-Majdal yang terletak di Asqalan. 

Beliau menuntut ilmu di beberapa negara seperti Arab Saudi, Jordan dan Sudan. Beliau memperoleh ijazah sarjana muda Usuluddin dari Universiti Islam Imam Muhammad bin Saud di Riyadh pada 1982. Kemudian beliau memperoleh ijazah sarjana dari Fakulti Syariah di Universiti Jordan di Amman pada 1990. Di peringkat seterusnya, beliau memperoleh ijazah kedoktoran Ph.D Pengajian Islam (Hadis) dari Universiti Al-Quran Al-Karim dan Ilmu-ilmu Islam di Omdurman pada 1994.

Sebaik pulang ke Gaza, beliau berkhidmat sebagai penceramah di beberapa buah masjid dan menjadi profesor syariah di Universiti Islam Gaza.

Beliau mempunyai empat orang isteri, iaitu Hayam Timraz, Nawal Kahlout, Eyman Kassab dan Sherin Udwan.

 Pendekatan 
Nizar secara prinsip asasnya menentang negara Israel. Beliau pernah ditahan beberapa kali oleh pemerintah Israel dan pihak berkuasa Palestin

Nizar ialah salah seorang pemimpin Hamas yang mengasaskan sebuah parti Islam bernama Parti Pembebasan Kebangsaan () apabila Pihak Berkuasa Palestin dibentuk pada 1994. Beliau turut terlibat dalam rundingan Hamas dengan kumpulan-kumpulan Palestin dan menjadi pemimpin politik utama gerakan tersebut.

 Kematian 
Nizar, empat orang isteri dan 10 daripada 12 orang anaknya terbunuh dalam sebuah serangan Israel ke atas kediamannya pada 1 Januari 2009. Satu-satunya anak beliau yang terselamat ialah anak perempuan bernama Walaa.

 Rujukan 

Kategori:Kelahiran 1959
Kategori:Kematian 2009
Kategori:Kematian akibat serangan udara Israel
Kategori:Anggota Hamas yang dibunuh
Kategori:Orang dari Genting Gaza
Kategori:Ahli akademik Universiti Islam Gaza
Kategori:Alumni Universiti Islam Madinah
Kategori:Alumni Universiti Islam Imam Muhammad bin Saud
Kategori:Sarjana Islam Sunni Palestin